**KLAIPĖDOS MIESTO SAVIVALDYBĖS TARYBA**

**JUNGTINIS KULTŪROS, ŠVIETIMO IR SPORTO BEI SVEIKATOS IR SOCIALINIŲ REIKALŲ KOMITETŲ**

**POSĖDŽIO PROTOKOLAS**

2019-01-28 Nr. TAR-7

Posėdis vyksta 2019-01-17. Pradžia 13.00 val.

Posėdžio pirmininkas – Arvydas Cesiulis.

Posėdžio sekretorė – Marija Pakalniškytė.

Dalyvauja komitetų nariai: Artūras Razbadauskas, Vytautas Čepas, Saulius Liekis, Vaida Žvikienė, Rimantas Didžiokas.

Posėdyje dalyvavusiųjų asmenų sąrašas pridedamas.

DARBOTVARKĖ (pritarta bendru sutarimu):

Informacija apie Klaipėdos miesto savivaldybės 2019-2021 metų strateginį veiklos planą. Pranešėja S. Budinas.

SVARSTYTA. Informacija apie Klaipėdos miesto savivaldybės 2019-2021 metų strateginį veiklos planą.

Pranešėjas S. Budinas sako, kad Klaipėdos miesto savivaldybės strateginiame veiklos plane atsižvelgiant į Klaipėdos miesto savivaldybės ilgos trukmės strateginio planavimo dokumentus, savivaldybės tarybos priimtus sprendimus (įtakojančius savivaldybės institucijų veiklos organizavimą bei finansavimą) bei aplinkos analizės išvadas, suformuota savivaldybės misija, strateginiai tikslai, aprašytos savivaldybės vykdomos programos, siekiami rezultatai ir nurodytos lėšos bei finansavimo šaltiniai programoms įgyvendinti. Klaipėdos miesto savivaldybės 2019–2021 metų strateginio veiklos plano sandara ir strateginis tikslas - didinti miesto konkurencingumą, kryptingai vystant infrastruktūrą ir sudarant palankias sąlygas verslui; kurti mieste patrauklią, švarią ir saugią gyvenamąją aplinką; užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą. 2019 m. strateginiame veiklos plane programoms numatoma išleisti 241,4 mln. Eur iš įvairių finansavimo šaltinių. Reikia atkreipti dėmesį, kad kitų ateinančių dviejų metų – 2020 m. ir 2021 m. strateginiame veiklos plane programų finansavimo apimtys iš savivaldybės biudžeto ir kitų finansavimo šaltinių yra nurodomos remiantis savivaldybės biudžeto asignavimų valdytojų pateiktu lėšų poreikiu bei yra preliminarios. Planuojama, kad 2020 m. strateginiame veiklos plane programoms įgyvendinti prireiks 244,4 mln. Eur, o 2021 m. – 231 mln. Eur (iš visų finansavimo šaltinių).

S. Liekis klausia, kokia yra mažų gatvių asfaltavimo procedūra mieste.

S. Budinas atsako, jog mieste tokio gatvės yra prižiūrimos ir yra įtrauktos į programą, su laiku bus išasfaltuotos visos gatvės.

V. Žvikienė teiraujasi kaip yra tvarkomos gatvės, kuriose yra duobių.

S. Budinas sako, jog išvažiuojamo posėdžio metu komisija įvertina situacija.

NUTARTA. Informacija išklausyta.

Posėdis baigėsi 15.00 val.

Kultūros, švietimo ir sporto komiteto pirmininkas Arvydas Cesiulis

Sveikatos ir socialinių reikalų komiteto pirmininkės pavaduotojas Artūras Razbadauskas

Posėdžio sekretorė Marija Pakalniškytė